બાંગલાદેશીઓની ઘૂસણખોરીની સમસ્યા સહેલાઇથી ઉકેલી શકાય તેવી નથી. માત્ર આસામમાં જ નહિ, દેશભરમાં મોટા શહેરોમાં, ઓદ્યોગિક વસાહતોમાં બાંગલાદેશીઓની ઘૂસણખોરી થઈ છે. બાંગલાદેશીઓને જુદા પાડવા મુશ્કેલ છે. બીજા ભારતીય કરતાં ભાષાને આધારે તેમને જુદા પાડી શકાય, પણ માત્ર બંગાળી ભાષી હોવાથી બાંગલાદેશી ગણી લેવા જેટલું કામ સહેલું નથી. ઘૂસણખોરી કરનારામાં બાંગલાદેશી મુસ્લિમો મુખ્ય હોય તેમ માનીને તપાસ કરવામાંથી પણ મુશ્કેલી થાય તેમ છે, કેમ કે પશ્ચિમ બંગમાં પણ મુસ્લિમોની વસતિ પ્રથમથી જ વધારે છે.